Нужни ли са пюретата?
 Първите пюрета, с които се захранва бебето са зеленчуковите.  Обикновено се започва с пюрета със съдържание на моркови или картофи .  Те са по-лесни за храносмилане и рискът за проявяване на алергии е минимален.  След като въведете в храненето на детето картоф и морков, можете да преминете и към сезонни зеленчуци.  
За да са напълно безвредни се препоръчва преди приготвянето на пюрето зеленчуците да престоят накиснати във вода за около два часа.  Това е прост подход, при който нитратите от зеленчуците се отстраняват.
Месните пюрета са един от най-добрите източници на желязо в бебешкия организъм.  Това ги прави изключително важна част от детския хранителен режим.  Майчината кърма съдържа определено количество желязо и това съдържание остава непроменено от началото до края на периода на кърмене.  С израстването на детския организъм, количеството желязо е необходимо на детето обаче расте.  За да се набави този елемент, се преминава на храни, различни от майчината кърма.
Друг фактор е че желязото от майчината кърма взаимодейства с някои храни (най-често на оризова основа) и по този начин не се усвоява пълноценно от бебешкия организъм.  Като резултат е нужно да се въведат алтернативни храни богати на желязо.


